proxectonos/corpus_dominio_legal_administrativo_tmp huggingface dataset:
ORDE do 5 de febreiro de 2007 pola que se determina o importe máximo das axudas que se poderán outorgar no exercicio orzamentario de 2007 ao abeiro da disposición adicional sétima do Decreto 18/2006, do 26 de xaneiro, polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
CONSELLERÍA DE VIVENDA E SOLO — III. OUTRAS DISPOSICIÓNS — 23/02/2007

O Decreto 18/2006, do 26 de xaneiro, constitúe o marco normativo polo que se establecen as axudas públicas en materia de vivenda a cargo da Comunidade Autónoma de Galicia e se regula a xestión das previstas no Real decreto 801/2005, do 1 de xullo, para o período 2005-2008.
A súa disposición adicional sétima establece unha axuda de 600 A para xente nova adquirente ou promotora para uso propio de vivendas do Plan de vivenda 2002-2005 para gastos de subrogación ou cons
titución de hipoteca e outros gastos de entrada, sempre que se dean determinados requisitos.
Así mesmo, dispón que estas axudas se atenderán da forma que será establecida mediante ordes anuais da Consellería de Vivenda e Solo que determinarán a aplicación do estado de gastos dos orzamentos xerais da Comunidade Autónoma de Galicia.
Por todo o exposto,
DISPOÑO:
Artigo único.-Para os efectos do disposto no punto segundo da disposición adicional sétima do Decreto 18/2006, do 26 de xaneiro, e para dar cobertura aos expedientes que acaden neste exercicio a fase de concesión determínase que:
1. A aplicación do estado de gastos dos orzamentos xerais da Comunidade Autónoma de Galicia para o ano 2007, onde figuran os créditos con cargo aos que serán atendidas as axudas previstas na disposición adicional sétima do Decreto 18/2006, é a 17.02.451B.780.3.
2. O importe máximo destas axudas que se poderán outorgar dentro do exercicio orzamentario de 2007 será de 600.000 A.
Disposición derradeira
Única.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 5 de febreiro de 2007.
Teresa Táboas Veleiro
Conselleira de Vivenda e Solo
DECRETO 71/2007, do 19 de abril, polo que se dispón que cese José Rábade Arias como delegado provincial de Lugo.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 20/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Educación e Ordenación Universitaria e logo de deliberación do Consello da Xunta de Galicia na súa reunión do día dezanove de abril de dous mil sete,
DISPOÑO:
Que cese José Rábade Arias como delegado provincial de Lugo da Consellería de Educación e Ordenación Universitaria, agradecéndolle os servizos prestados.
Santiago de Compostela o dezanove de abril de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
DECRETO 69/2007, do 19 de abril, polo que se dispón que cese Julio Ignacio Iglesias Redondo como director xeral de Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día dezanove de abril de dous mil sete,
DISPOÑO:
Que cese, por petición propia, Julio Ignacio Iglesias Redondo, como director xeral de Xustiza, agradecéndolle os servizos prestados.
Santiago de Compostela o dezanove de abril de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 70/2007, do 19 de abril, polo que se dispón que cese Begoña Santos Fernández como delegada provincial de Lugo.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día dezanove de abril de dous mil sete,
DISPOÑO:
Que cese, por pase a outro destino, Begoña Santos Fernández, como delegada provincial de Lugo da Consellería de Presidencia, Administracións Públicas e Xustiza.
Santiago de Compostela o dezanove de abril de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas e Xustiza
DECRETO 73/2007, do 19 de abril, polo que se nomea delegado provincial de Lugo a Luis Manuel Álvarez Martínez.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 20/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Educación e Ordenación Universitaria e logo de deliberación do Consello da Xunta de Galicia, na súa reunión do día dezanove de abril de dous mil sete,
Nomeo delegado provincial de Lugo da Consellería de Educación e Ordenación Universitaria a Luis Manuel Álvarez Martínez.
Santiago de Compostela o dezanove de abril de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria
DECRETO 72/2007, do 19 de abril, polo que se nomea directora xeral de Xustiza a Begoña Santos Fernández.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 20/04/2007

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Presidencia, Administracións Públicas e Xustiza e logo de deliberación do Consello da Xunta de Galicia na súa reunión do día dezanove de abril de dous mil sete.
Nomeo directora xeral de Xustiza a Begoña Santos Fernández.
Santiago de Compostela o dezanove de abril de dous mil sete.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
CORRECCIÓN de erros.-Decreto 56/2007, do 15 de marzo, polo que se establece un programa de apoio ás iniciativas de emprego de base tecnolóxica (IEBT).
CONSELLERÍA DE TRABALLO — I. DISPOSICIÓNS XERAIS — 23/04/2007

Advertidos erros no devandito decreto, publicado do DOG nº 65, do luns 2 de abril de 2007, cómpre facer a oportuna corrección:
Na páxina 5.221, na columna esquerda, no artigo 7.3º, liña segunda, onde di: «no artigo anterior», debe dicir: «no punto anterior».
Na páxina 5.221, na columna esquerda, no artigo 8, parágrafo segundo, onde di: «O informe non terá carácter vinculante e deberá elaborarse no prazo de 20 días. Este prazo poderá ser ampliado, a solicitude do consultor ou consultora, ata 10 días máis, cando concorran circunstancias especiais que así o aconsellen», debe dicir: «Os informes non terán carácter vinculante e deberán elaborarse no prazo de 20 días. Este prazo poderá ser ampliado, por solicitude da Dirección Xeral de Investigación, Desenvolvemento e Innovación e do consultor ou consultora de apoio, ata 10 días máis, cando concorran circunstancias especiais que así o aconsellen».
Na páxina 5.221, na columna esquerda, no artigo 9, parágrafo primeiro, onde di: «unha vez elaborado o informe de viabilidade polo persoal consultor de apoio...», debe dicir: «Unha vez elaborados os informes anteriores...».
CORRECCIÓN de erros.-Orde do 29 de marzo de 2007 pola que se determinan as épocas hábiles de caza durante a tempada 2007-2008.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 20/04/2007

Advertidos erros no texto da citada orde, publicada no Diario Oficial de Galicia número 67, do 4 de abril de 2007, cómpre publicar as seguintes correccións:
Na páxina 5.385, no artigo 7º, punto segundo, onde di: «... 2. Tanto a solicitude como a realización dos ganchos estará suxeita...», debe dicir: «... 2. Tanto a solicitude como a realización dos ganchos de raposo estará suxeita...».
Na páxina 5.386, no artigo 12º, punto segundo, onde di:
«... 2. En todo caso, nunca poderán incluírse como pezas de caza:
As femias de caza maior cando vaian acompañadas das súas crías.
Os machos inmaduros.
Os machos adultos que teñan efectuado a esmouca antes do peche do seu período hábil de caza...».
Debe dicir:
«... 2. En todo caso, nunca poderán incluírse como pezas de caza:
As femias de caza maior cando vaian acompañadas das súas crías.
Os machos inmaduros de cervo e corzo.
Os machos adultos que teñan efectuado a esmouca antes do peche do seu período hábil de caza...».
Na páxina 5.388, no artigo 16º, punto segundo, onde di: «... c) Cervo, gamo e muflón (Cervus elaphus, Dama dama y Ovis ammon musimon): o período hábil estenderase desde o 1 de novembro de 2007
ata o 30 de decembro de 2007, nos terreos cinexéticos de réxime especial, logo de autorización dos servizos de Conservación da Natureza...», debe dicir: «... c) Cervo, gamo e muflón (Cervus elaphus, Dama dama e Ovis ammon musimon): o período hábil estenderase desde o 1 de novembro de 2007 ata o 30 de decembro de 2007, os xoves, sábados, domingos e festivos, nos terreos cinexéticos de réxime especial, logo de autorización dos servizos de Conservación da Natureza...».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Orde do 7 de marzo de 2007 pola que se establecen as bases reguladoras das axudas para paliar os danos producidos polo lobo e se convocan para o ano 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 20/04/2007

Advertidos erros no texto da citada orde, publicada no Diario Oficial de Galicia número 53, do 15 de marzo de 2007, cómpre publicar as seguintes correccións:
-Na páxina 4.105, no punto segundo do artigo 9, onde di: «2. O prazo máximo para resolver será de tres meses desde a publicación desta orde no Diario Oficial de Galicia. Transcorrido este...», debe dicir: «2. O prazo máximo para resolver será de tres meses desde a presentación da solicitude de axuda. Transcorrido este...».
RESOLUCIÓN do 16 de abril de 2007 pola que se modifica a Resolución do 28 de xullo de 2006 pola que se desenvolve o Decreto 111/2006, do 30 de xuño, e se regulan en réxime de concorrencia competitiva as axudas para a rehabilitación e adaptación de edificios de vivendas de protección oficial de promoción pública.
INSTITUTO GALEGO DA VIVENDA E SOLO — I. DISPOSICIÓNS XERAIS — 24/04/2007

Á vista das solicitudes presentadas no seo do procedemento de axudas de referencia que exceden o importe inicialmente previsto na Resolución do 28 de xullo de 2006, e en consideración, dunha banda, da situación xeral de necesidade urxente de abordar as obras que se desprenden das memorias e informes
técnicos presentados dos que se conclúe a inconveniencia de agardar novas convocatorias, e doutra, o prazo sinalado polas comunidades para desenvolver as obras para as que se solicitan as axudas, que alcanzan en moitos casos o ano 2008, considérase a necesidade de reaxustar e ampliar os importes previstos na resolución antedita e, en virtude do anterior,
DISPOÑO:
Artigo único.-Modifícase o artigo 6 da Resolución do 28 de xullo de 2006 pola que se desenvolve o Decreto 111/2006, do 30 de xuño, e se regulan en réxime de concorrencia competitiva as axudas para a rehabilitación e adaptación de edificios de vivendas de protección oficial de promoción pública, que queda redactado nos seguintes termos:
Estas axudas financiaranse con cargo á aplicación 17.90.451C.781.0 dos orzamentos xerais da Comunidade Autónoma de Galicia, destinándose para tal fin 2.089.526,84 euros no ano 2007 e 1.958.704,21 euros no ano 2008.
Disposición derradeira
Esta resolución entrará en vigor o día seguinte ao da súa publicación do Diario Oficial de Galicia.
Santiago de Compostela, 16 de abril de 2007.
Teresa Táboas Veleiro
Presidenta do Instituto Galego da Vivenda e Solo
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES
CORRECCIÓN de erros.-Decreto 37/2007, do 15 de marzo, polo que se establece a estrutura orgánica da Consellería de Presidencia, Administracións Públicas e Xustiza.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 24/04/2007

Advertidos erros no devandito decreto, publicado no Diario Oficial de Galicia nº 58, do 22 de marzo de 2007, procede facer as seguintes correccións:
-Na páxina 4.548, no artigo 19.1 letra b), onde di «avaliación do rendemento e calidade dos servizos», debe dicir «avaliación do desempeño e calidade dos servizos».
-Na páxina 4.548, no artigo 19.1, débese engadir unha letra c) co seguinte contido: «c) A emisión de informe, con carácter preceptivo e previo á súa aprobación, sobre os proxectos de disposicións de carácter xeral emanados das consellerías da Xunta de Galicia, dos seus centros directivos e organismos autónomos, que afecten a procedementos administrativos por instancia de parte».
A actual letra c), pasa a ser a d), e así sucesivamente.
-Na páxina 4.549, no artigo 20.1 letra e), onde di «e) A dirección e coordinación, desde un punto de vista funcional, do sistema de información administrativa e atención ao cidadán da Xunta de Galicia.», debe dicir «e) A dirección e coordinación, desde un punto de vista funcional, do sistema de información administrativa e atención ao cidadán da Xunta de Galicia e do sistema de suxestións e queixas».
ORDE do 13 de abril de 2007 pola que se nomea un novo membro do Comité Ético de Investigación Clínica de Galicia.
CONSELLERÍA DE SANIDADE — II. AUTORIDADES E PERSOAL — 26/04/2007

Os comités éticos de investigación clínica son os encargados de emitir informe sobre todos os ensaios clínicos que se realicen dentro do seu ámbito territorial. Os ensaios clínicos e os comités éticos de investigación clínica regúlanse na comunidade autónoma polo Decreto 32/1996, do 25 de xaneiro, e polo Real decreto 223/2006, do 6 de febreiro.
A Orde do 11 de xullo de 1996 pola que se crea o Comité Ético de Investigación Clínica de Galicia, no seu artigo 3, dispón que a composición do comité se axustará ao establecido no Decreto 32/1996 e os seus membros serán nomeados por orde da Consellería de Sanidade.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1988, do 20 de outubro, a Orde do 11 de xullo de 1996 e a disposición adicional primeira do Decreto 32/1996, do 25 de xaneiro, polo que regula a realización de ensaios clínicos na Comunidade Autónoma de Galicia, por proposta da División de Farmacia e Produtos Sanitarios do Servizo Galego de Saúde,
DISPOÑO:
Artigo único.-Noméase membro do Comité Ético de Investigación Clínica de Galicia, creado pola Orde do 11 de xullo de 1996, a persoa que se relaciona no anexo.
Santiago de Compostela, 13 de abril de 2007.
María José Rubio Vidal
Conselleira de Sanidade
ANEXO
Novo membro do CEIC de Galicia: Ascensión Cambrón Infante, profesora de filosofía do dereito moral e política da Universidade da Coruña.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 3 de abril de 2007 pola que se dá publicidade ao acordo do Consello de Dirección do Instituto Galego de Promoción Económica de delegación de facultades nos directores de área para a resolución de recursos de reposición contra arquivos de expedientes de axudas e subvencións.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 24/04/2007

Por acordo do Consello de Dirección do 30 de marzo de 2000, delegouse nos directores de área do Instituto Galego de Promoción Económica as facultades necesarias para ditar resolucións de arquivo de expedientes por desistencia ou renuncia cuxa tramitación correspondese aos servizos das súas áreas. A resolución dos recursos contra os ditos actos non foi obxecto de delegación expresa, manténdose en consecuencia a competencia no Consello de Dirección.
Considerando que parece oportuno adaptar o procedemento de tramitación e resolución de recursos ás medidas de simplificación administrativa e axilidade na tramitación xa incorporadas ao instituto, non considerándose axeitado que as propostas de resolución teñan que esperar ás convocatorias -normalmente mensuais- dos consellos de dirección para a súa resolución.
Polo que antecede, e de conformidade coas facultades que teño conferidas,
RESOLVO:
Único.-Publicar a seguinte delegación de facultades nos directores de área do Igape, acordada polo seu Consello de Dirección na súa xuntanza do 29 de marzo de 2007:
-Delégase nos directores de área do Igape a facultade de resolución dos recursos de reposición contra as resolucións de arquivo de expedientes tramitados nos servizos das súas áreas competenciais.
Esta delegación terá efectividade naqueles expedientes pendentes de resolver en reposición con data do 29 de marzo de 2007.
Santiago de Compostela, 3 de abril de 2007.
José Antonio Delgado Arce
Director xeral do Instituto Galego de Promoción
Económica
CORRECCIÓN de erros.-Orde do 23 de marzo de 2007 pola que se establecen as bases reguladoras de bolsas de formación en materia de arquivos e se convocan as correspondentes ao programa 2007-2008.
CONSELLERÍA DE CULTURA E DEPORTE — III. OUTRAS DISPOSICIÓNS — 24/04/2007

Advertido erro, na devandita orde, publicada no Diario Oficial de Galicia nº 74, do martes 17 de abril de 2007, cómpre efectuar a devandita corrección:
Na páxina 6.165, no artigo 12.5º, onde di: «... deberán contar coa autorización expresa e logo da Consellería de Cultura e Deporte e do centro onde estiveron destinados.», debe dicir: «... deberán contar coa autorización expresa e previa da Consellería de Cultura e Deporte e do centro onde estiveron destinados».
CORRECCIÓN de erros.-Orde do 15 de marzo de 2007 pola que se aproban as bases para a concesión de subvencións para adecuación dos establecementos comerciais ao seu contorno competitivo en desenvolvemento do Plan de renovación e mellora do comercio galego, e se procede á súa convocatoria para o ano 2007 (IN214A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2007

Advertido erro na devandita orde, publicada no DOG nº 60, do 26 de marzo de 2007, cómpre facer as seguintes correccións:
Na páxina 4.815, columna 1, liña 60, onde di: «b) Que a súa actividade principal estea incluída nalgunha das agrupacións ou epígrafes correspondentes á clasificación do imposto de actividades económicas que figuran no anexo V desta orde», debe dicir: «b) Que a súa actividade principal estea incluída nalgunha das agrupacións ou epígrafes correspondentes á clasificación do imposto de actividades económicas que figuran no anexo VI desta orde».
ORDE do 17 de abril de 2007 pola que se dispón a renovación do mandato de dous vogais do Consello de Administración da Autoridade Portuaria de Marín e Ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 24/04/2007

O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das administracións públicas, das entidades e dos organismos que representen aqueles.
Polo exposto, vistas as propostas da Asociación de Empresarios de la Mediana y Pequeña Empresa (AEMPE) e da Asociación de Empresas Consignatarias y Estibadoras de Buques de la Provincia de Pontevedra e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
Renovar o mandato dos seguintes vogais do Consello de Administración da Autoridade Portuaria de Marín e Ría de Pontevedra:
En representación da Asociación de Empresarios de la Mediana y Pequeña Empresa (AEMPE):
-Eduardo Barros Pereira.
En representación da Asociación de Empresas Consignatarias y Estibadoras de Buques de la Provincia de Pontevedra:
-Pedro Miguel Pérez Torres.
Santiago de Compostela, 17 de abril de 2007.
María José Caride Estévez
Conselleira de Política Territorial, Obras Públicas
e Transportes
ORDE do 17 de abril de 2007 pola que se dispón o nomeamento de vogal do Consello de Administración da Autoridade Portuaria de Marín e Ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — II. AUTORIDADES E PERSOAL — 24/04/2007

Para os efectos de darlle cumprimento á sentenza do Tribunal Superior de Xustiza de Galicia ditada no recurso contencioso-administrativo número 02/6350/1998 (que anulara en parte a orde da entón Consellería de Política Territorial, Obras Públicas e Vivenda, do 23 de xuño de 1998, relativa á designación de vogais dos consellos de administración das autoridades portuarias, consonte cos acordos do Consello da Xunta de Galicia en que se determinaba a súa composición), fíxose necesaria a adopción dun novo acordo do Executivo galego en canto á composición do órgano colexiado de goberno da Autoridade Portuaria de Marín e Ría de Pontevedra.
Para tales efectos, e logo da tramitación do correspondente expediente, mediante acordo do Consello da Xunta de Galicia do 8 de febreiro de 2007 modificouse a composición do Consello de Administración da devandita Autoridade Portuaria de Marín e Ría de Pontevedra.
Como consecuencia de tal modificación, a Asociación de Comerciantes e Industriales de Marín deixa de formar parte do devandito órgano colexiado, integrándose agora nel a Federación de Asociaciones de Usuarios del Puerto de Marín.
Unha vez realizada a notificación daquel acordo aos interesados, cómpre agora a designación do vogal que represente a mencionada federación.
O artigo 40 da Lei 27/1992, do 24 de novembro, de portos do Estado e da mariña mercante, dispón que a designación dos vogais dos consellos de administración das autoridades portuarias dos portos de interese xeral será acordada polo órgano competente da comunidade autónoma por proposta das organizacións, dos organismos e das entidades que representen aqueles.
Polo exposto, vista a proposta da Federación de Asociaciones de Usuarios del Puerto de Marín e en exercicio da facultade que me foi atribuída polo Consello da Xunta de Galicia, na súa reunión do día 10 de xaneiro de 2002,
DISPOÑO:
O nomeamento de Constante Freire González como vogal do Consello de Administración da Autoridade Portuaria de Marín e Ría de Pontevedra, en representación da Federación de Asociaciones de Usuarios del Puerto de Marín.
Santiago de Compostela, 17 de abril de 2007.
María José Caride Estévez
Conselleira de Política Territorial, Obras Públicas
e Transportes
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 23 de abril de 2007 pola que se determinan os servizos mínimos durante a folga convocada con carácter temporal, pola Federación Estatal de Industrias Afines FIA-UGT e a Federación Estatal Minerometalúrgica de CC.OO. FMM-CC.OO., desde as 22.00 horas do 24 de abril de 2007 ata as 22.00 horas do 26 de abril de 2007, no centro de traballo de Endesa-As Pontes de García Rodríguez.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 24/04/2007

O artigo 28.2º da Constitución española recoñece o dereito de folga dos traballadores para a defensa dos seus intereses, malia limitar o seu exercicio para garantir os servizos esenciais da comunidade, entre os que está a subministración de electricidade.
O artigo 3 do Decreto 155/1988, do 9 de xuño, faculta o conselleiro competente por razón dos servizos esenciais afectados ante unha situación de fol
ga para que, mediante orde, decida o mínimo de actividade necesaria para asegurar o mantemento deles, así como para determinar o persoal preciso para a súa prestación.
Os sindicatos FIA-UGT e FMM-CC.OO. convocaron unha folga con carácter temporal, desde as 22.00 horas do 24 de abril de 2007 ata as 22.00 horas do 26 de abril de 2007 (48 horas), no centro de traballo da mina de Endesa-As Pontes de García Rodríguez, que pode ter incidencia na seguridade das instalacións e na subministración e abastecemento de carbón á central térmica das Pontes.
Polo tanto, cómpre determinar os servizos mínimos que se deben manter mentres dure a folga convocada no referido centro de traballo para garantir as debidas condicións de seguridade de persoas, bens e instalacións e asegurar o abastecemento de carbón á central térmica das Pontes.
Na súa virtude, oído o comité de folga, e no uso das competencias que teño atribuídas,
DISPOÑO:
Artigo 1º
1. Os servizos mínimos que se deberán manter mentres dure a folga anunciada con carácter temporal desde as 22.00 horas do 24 de abril de 2007 ata as 22.00 horas do 26 de marzo de 2007, no centro de traballo de Endesa-As Pontes de García Rodríguez, serán os seguintes:
Servizos de apoio para mina:
Denominación do posto: ATS Hospitaliño.
Persoas/quenda: 1 (xornada continua).
Total: 1.
Denominación do posto: servizo contraincendios a turno.
Persoas/quenda: 2.
Total: 6.
Servizos mínimos mina:
Denominación do posto: oficial rondista bombeo.
Persoas/quenda: 1.
Total: 3.
Denominación do posto: profesional centro control.
Persoas/quenda: 1.
Total: 3.
Denominación do posto: profesional mantemento eléctrico.
Persoas/quenda: 2.
Total: 6.
Artigo 2º
O incumprimento da obriga de atender os servizos mínimos fixados nesta orde sancionarase de conformidade coa lexislación vixente.
Artigo 3º
O establecido nesta orde non suporá ningunha limitación dos dereitos que a normativa reguladora do dereito de folga lles recoñece aos traballadores.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 23 de abril de 2007.
P.D. (Orde 31-1-2006, DOG nº 24, do 3 de febreiro)
Emilio Nogueira Moure
Secretario xeral da Consellería
de Innovación e Industria
RESOLUCIÓN do 30 de marzo de 2007 pola que se lles dá publicidade aos convenios de colaboración subscritos polo Instituto Galego de Estatística no último cuadrimestre de 2006.
INSTITUTO GALEGO DE ESTATÍSTICA — III. OUTRAS DISPOSICIÓNS — 25/04/2007

De acordo co previsto no artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), onde se establece que os organismos autónomos dependentes da Comunidade Autónoma de Galicia deberán publicar cuadrimestralmente no Diario Oficial de Galicia unha relación dos convenios de colaboración asinados no cuadrimestre anterior e, en virtude das facultades que teño concedidas,
RESOLVO:
Único.-Facer pública a relación de convenios subscritos polo Instituto Galego de Estatística nos meses
de setembro, outubro, novembro e decembro de 2006, que se anexa a esta resolución.
Santiago de Compostela, 30 de marzo de 2007.
José Colino Sueiras
Director do Instituto Galego de Estatística
ANEXO
-Convenio de colaboración entre o Instituto Galego de Estatística e a Universidade de Vigo para a realización dun proxecto de investigación:
Data da sinatura: 6-10-2006.
Importe 2006: 25.000 A.
-Convenio de colaboración entre o Instituto Galego de Estatística e a Universidade de Vigo coa finalidade de obter indicadores para medir a situación de I+D+i en Galicia:
Data da sinatura: 6-10-2006.
Importe 2006: 24.750 A.
Importe 2007: 8.250 A.
SERVIZO GALEGO DE PROMOCIÓN DA IGUALDADE DO HOME
E DA MULLER
CORRECCIÓN de erros.-Orde do 9 de abril de 2007 pola que se establecen as bases reguladoras das axudas para paliar os danos producidos polo xabaril, e se convocan para o ano 2007.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 25/04/2007

Advertidos erros no texto da citada orde, publicada no Diario Oficial de Galicia número 75, do 18 de abril de 2007, cómpre publicar as seguintes correccións:
-Na páxina 6.236, no punto primeiro do artigo 6, onde di: «comunicación de anuncio da colleita, cita
da no parágrafo segundo do artigo 4º», debe dicir: «comunicación de anuncio da derradeira colleita, citada no parágrafo terceiro do artigo 4º».
-Na páxina 6.237, no punto segundo do artigo 8, onde di: «O prazo máximo para resolver será de tres meses desde a publicación desta orde no Diario Oficial de Galicia», debe dicir: «O prazo máximo para resolver será de tres meses desde a presentación da solicitude».
RESOLUCIÓN do 18 de abril de 2007, da Dirección Xeral de Recursos Mariños, pola que se establece o período de veda para o polbo para o ano 2007.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 25/04/2007

Por medio da Orde do 13 de decembro de 2006 (publicada no Diario Oficial de Galicia, nº 241, do día 18 de decembro), pola que se desenvolve o plan de recuperación do polbo e se ditan normas para a aprobación dos plans zonais, establécense as bases da xestión e os contidos mínimos para a elaboración dos plans zonais de explotación no marco do devandito plan de recuperación.
Con base ao artigo 2 desta orde, a Dirección Xeral de Recursos Mariños aprobou tres plans zonais mediante as seguintes resolucións:
-Resolución do 19 de decembro de 2006, pola que se aproba o Plan zonal experimental de captura de polbo (octopus vulgaris) para a zona noroeste.
-Resolución do 19 de decembro de 2006, pola que se aproba o plan zonal experimental de captura de polbo (octopus vulgaris) para a zona cantábrica.
-Resolución do 19 de decembro de 2006, pola que se aproba o plan zonal experimental de captura de polbo (octopus vulgaris) para a zona das Rías Baixas.
No artigo 4 da Orde do 13 de decembro de 2006 e no punto 4.1 de cada unha das resolucións polas que se aproban os plans zonais establécese unha veda de dous meses consecutivos comprendidos entre abril e xullo, que deberán as entidades asociativas adscritas a cada plan comunicar para a súa publicación no Diario Oficial de Galicia.
Consultado o sector, esta dirección xeral,
RESOLVE:
Primeiro.-Declarar o período de veda do polbo para o ano 2007, que queda establecido do seguinte xeito:
Zona
Ámbito
Veda
Zona noroeste
O tramo ao sur de Cabo Silleiro e deSde Corrubedo a Monte Campelo
Do 11 de maio ao 9 de xullo
Zona cantábrica
Monte Campelo ata o río Eo
Do 11 de maio ao 9 de xullo
Zona Rías Baixas
Norte de Cabo Silleiro ata Corrubedo
Do 11 de maio ao 9 de xullo
Segundo.-Iniciar o proxecto de modificación da Orde do 9 de xaneiro de 2007, pola que se aproba o Plan xeral de explotación marisqueira para o ano 2007, para adiantar o período de captura de nécora autorizado a partir do día 9 de xullo de 2007.
Contra esta resolución, que non esgota a vía administrativa, poderá interpoñerse recurso de alzada no prazo dun mes, contado desde o día seguinte ao da súa publicación, ante a conselleira de Pesca e Asuntos Marítimos, de conformidade co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 18 de abril de 2007.
Antonio García Elorriaga
Director xeral de Recursos Mariños
ORDE do 4 de abril de 2007 pola que se modifica a do 19 de novembro de 2003, pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 18/04/2007

Pola Orde do 19 de novembro de 2003 (DOG do 24 de novembro) fíxose pública a composición do Consello Social da Universidade de Santiago de Compostela.
De acordo con artigo 10.1º a) da Lei 1/2003, do 9 de maio, dos consellos sociais do Sistema Universitario de Galicia, os membros dos consellos sociais cesarán por expiración do período de mandato. Non obstante, continuarán nas súas funcións deica a toma de posesión dos novos membros.
Con data do 19 de marzo de 2007, o presidente do Consello Social da Universidade de Santiago de Compostela comunica a baixa de Xosé Antón Freire Ramos e Ana Belén Iglesias Hermida como membros do seu Consello Social en representación, respectivamente, do persoal de administración e servizos e dos estudantes no Consello de Goberno da Universidade de Santiago de Compostela.
Por todo iso,
DISPOÑO:
Artigo único.-Facer público o cesamento por expiración do período de mandato de Xosé Antón Freire Ramos e Ana Belén Iglesias Hermida como membros do Consello Social da Universidade de Santiago de Compostela en representación do Consello de Goberno desta universidade.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 4 de abril de 2007.
Laura Sánchez Piñón
Conselleira de Educación e Ordenación Universitaria
RESOLUCIÓN do 28 de marzo de 2007 pola que se fai pública a adxudicación definitiva do contrato da consultoría e asistencia técnica para o asesoramento e control da explotación das depuradoras de augas residuais de Galicia, 2006-2008.
AUGAS DE GALICIA — III. OUTRAS DISPOSICIÓNS — 18/04/2007

O director xeral do organismo autónomo Augas de Galicia, en virtude das facultades que lle confire a Lei 8/1993, do 23 de xuño, reguladora da Administración hidráulica de Galicia, modificada pola Lei 2/1998, do 8 de abril, e a Resolución do 9 de abril de 2003 da Presidencia de Augas de Galicia, publicada no Diario Oficial de Galicia número 75, do 16 de abril, resolve darlle publicidade á adxudicación da seguinte contratación:
I. Consultoría e asistencia para o asesoramento e control da explotación das depuradoras de augas residuais de Galicia, 2006-2008.
1. Entidade adxudicadora.
a) Organismo: organismo autónomo Augas de Galicia.
b) Dependencia que tramita o expediente: Sección de Contratación.
c) Número de expediente: OH988209AT
2. Obxecto do contrato.
a) Tipo de contrato: consultoría
b) Descrición do obxecto: consultoría e asistencia para o asesoramento e control da explotación das depuradoras de augas residuais de Galicia, 2006-2008.
c) Diario oficial e data de publicación do anuncio de licitación: DOG nº 137, do 17 de xullo de 2006.
3. Tramitación, procedemento e forma de adxudicación:
a) Tramitación: ordinaria.
b) Procedemento: aberto.
c) Forma: concurso público.
4. Orzamento base de licitación. Importe total: un millón catrocentos cincuenta e catro mil oitenta e dous euros con noventa e seis céntimos. (1.454.082,96 A).
5. Adxudicación.
a) Data: 14 de decembro de 2006.
b) Contratista: Ute Adantia, S.L & Asesoría Técnica e Control, S.A.
c) Nacionalidade: española.
d) Importe de adxudicación: un millón corenta e cinco mil catrocentos oitenta e cinco euros con sesenta e cinco céntimos (1.045.485,65 A).
e) Prazo de execución: vinte e catro (24) meses.
O que se fai público para os efectos do previsto no artigo 93 do texto refundido da Lei de contratos das administracións públicas, aprobado polo Real decreto lexislativo 2/2000, do 16 de xuño.
Santiago de Compostela, 28 de marzo de 2007.
P.D. (Resolución 9-4-2003; DOG nº 75,
do 16 de abril)
José Luis Romero Valeiras
Director xeral de Augas de Galicia
RESOLUCIÓN do 11 de abril de 2007 pola que se convoca un curso sobre urbanismo.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 18/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso sobre urbanismo, que deberá desenvolverse conforme as seguintes bases:
Obxectivos.
Dar os coñecementos necesarios en materia de urbanismo e a súa normativa para que lles sexa útil aos destinatarios no desempeño posterior do seu labor profesional.
Destinatarios.
O curso vai dirixido aos membros dos corpos de Policía Local dos concellos de Galicia e aos membros da unidade do CNP adscrita á Comunidade Autónoma de Galicia.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 27 de abril de 2007, ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (fax: 986 59 00 28); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase os días 8, 9 e 10 de maio en horario das 9.30 ás 14.00 horas e das 15.30 ás 19.00 horas, excepto o día 10, que será das 9.30 ás 13.30 horas.
Contido.
-Urbanismo e dereito local.
-Licenzas urbanísticas.
-Procedemento de outorgamento.
-Protección da legalidade urbanística. Procedemento sancionador.
-Infracción administrativa e delito penal en urbanismo.
-Delitos sobre o patrimonio histórico.
-Aplicación do urbanismo na Comunidade Autónoma de Galicia.
-Policía Local e urbanismo. Vixilancia e inspección.
Relación de admitidos.
A relación de admitidos farase pública o día 3 de maio, a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de asistencia.
Ao remate do curso entregaráselles un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 11 de abril de 2007.
Carlos Suárez-Mira Rodríguez
Director xeral da Academia Galega de Seguridade
RESOLUCIÓN do 19 de abril de 2007 pola que se convoca un curso básico de protección.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 26/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso básico de protección, que deberá desenvolverse conforme as seguintes bases:
Obxectivos.
-Coñecer as teorías e as técnicas de protección estática e dinámica, así como sobre a protección de personalidades.
-Dominar diversas técnicas do tiro policial e da condución de seguridade na protección de persoas.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, que non teñan feito ningunha das edicións anteriores sobre este mesmo curso.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 15 de maio ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 22 ao 24 de maio.
O horario será das 9.30 ás 14.00 e das 15.30 ás 19.00 horas os días 22 e 23; e o día 24 en horario das 9.30 ás 13.30 horas, cunha duración de 20 horas lectivas.
Contido.
I. Seguridade, protección e autoprotección.
II. Condución de seguridade en protección.
III. Técnicas de tiro policial en protección.
Relación de admitidos.
A relación de admitidos farase publica o día 17 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web:
http://agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no Concello da Estrada.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada a el.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 19 de abril de 2007.
Carlos Suárez-Mira Rodríguez
Director xeral da Academia Galega de
Seguridade Pública
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 19 de abril de 2007 pola que se convoca un curso de especialización no medio natural.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 26/04/2007

Dentro das actividades programadas para o ano 2007, e conforme as funcións atribuídas pola Lei 1/2007, do 15 de xaneiro, de creación da Academia Galega de Seguridade Pública, anúnciase a realización dun curso de especialización no medio natural, que deberá desenvolverse conforme as seguintes bases:
Obxectivos.
-Coñecer a normativa máis importante que afecta a operativa en medio natural.
-Analizar diversas casuísticas operativas cun traballo crítico que permita melloras futuras.
-Dominar determinados aspectos de actuación policial, establecendo pautas de procedemento comúns.
Destinatarios.
O curso vai dirixido aos membros dos corpos de policía local dos concellos de Galicia e aos membros da Unidade do CNP adscrita á Comunidade Autónoma de Galicia, que xa fixesen neste centro o curso básico de medio natural.
Inscrición.
A inscrición dos participantes será totalmente gratuíta.
Prazas.
30 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo.
2. O prazo para a presentación de instancias rematará o día 14 de maio de 2007, ás 14.00 horas.
3. As instancias deberán enviarse á Academia Galega de Seguridade Pública, sita na Avenida da Cultura, s/n, 36680 A Estrada; ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Datas.
O curso realizarase en datas do 21 ao 24 de maio en horario das 9.30 ás 14.00 e das 16.00 ás 19.00 horas, cunha duración de 30 horas lectivas.
Contido.
I. Delitos e infraccións ambientais.
II. Residuos e verteduras.
III. Operativa policial.
Relación de admitidos.
A relación de admitidos farase publica o día 16 de maio a partir das 14.00 horas, no taboleiro de anuncios da Academia Galega de Seguridade Pública, ou ben poden coñecer e confirmar a súa asistencia chamando ao teléfono 986 59 02 41 e na páxina web: http:/agasp.xunta.es.
Lugar.
O curso desenvolverase na Academia Galega de Seguridade Pública, sita na avenida da Cultura, s/n, no concello da Estrada.
Certificado de aproveitamento.
Ao remate do curso entregaráselle un certificado de aproveitamento a aquelas persoas que acrediten a súa participación continuada a el, e superen as correspondentes probas de coñecementos.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 19 de abril de 2007.
Carlos Suárez-Mira Rodríguez
Director xeral da Academia Galega de
Seguridade Pública
DECRETO 76/2007, do 12 de abril, polo que se crea o colexio de educación infantil e primaria de Monterroso (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/04/2007

O Estatuto de autonomía de Galicia no seu artigo 31 e o Decreto 585/2005, do 29 de decembro, polo que se establece a estrutura orgánica da Consellería de Educación e Ordenación Universitaria, establece a competencia desta en materia de planificación, regulación e administración do ensino regrado en toda a súa extensión.
Tendo en conta o disposto na Lei orgánica 2/2006, do 3 de maio, de educación, e no Real decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral, e vista a necesidade de racionalizar a oferta educativa do concello de Monterroso en función da previsión de escolarización.
De conformidade co exposto, por proposta da conselleira de Educación e Ordenación Universitaria, no exercicio da facultade outorgada polo artigo 34 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, logo da deliberación do Consello da Xunta de Galicia na súa reunión do día doce de abril de dous mil sete,
DISPOÑO:
Artigo 1º
Créase o colexio de educación infantil e primaria de Monterroso (código 27020801) con capacidade para seis unidades de educación infantil e 12 unidades de educación primaria.
Artigo 2º
Intégranse neste centro o colexio de educación infantil e primaria de Monterroso nº 1 (código 27007430) e o colexio de educación infantil e primaria de Monterroso nº 2 (código 27016121), que se suprimen como tales.
Artigo 3º
Ao profesorado afectado seralle de aplicación o establecido no Decreto 140/2006, do 31 de agosto, polo que se determinan os criterios de perda de destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias e o cómputo de antigüidade no centro en función das causas de acceso a el.
Disposición derradeira
Primeira.-Autorízase a Consellería de Educación e Ordenación Universitaria para adoptar as medidas necesarias para o cumprimento do disposto neste decreto.
Segunda.-Este decreto entrará en vigor o 1 de xullo de 2007.
Santiago de Compostela, doce de abril de dous mil sete.
Emilio Pérez Touriño
Presidente
Laura Sánchez Piñón
Conselleira de Educación e Ordenación Universitaria